গত বুধবার পৌর মেয়র হাজী ওহাব খলিফা এবং উপজেলা চেয়ারম্যান হারুন আর রশিদের নেতৃতে একদল সন্ত্রাসী গলাচিপা আওয়ামীলীগ অফিসে হামলা চালিয়ে ব্যাপক ভাংচুর করে। এ সময় জাতির জনক বঙ্গবন্ধু শেখ মুজিব ও প্রধানমন্ত্রী শেখ হাসিনার ছবিও ভাংচুর করে তারা। এ ঘটনায় ৩১জনকে আসামী ও ৩০/৪০জনকে অজ্ঞাত রেখে মামলা করা হলেও এখন পর্যন্ত কোন আসামী গ্রেফতার করতে পারেনি পুলিশ। এ হামলা ও ছবি ভাংচুরের ঘটনায় জড়িতদের গ্রেফতার ও শাস্তির দাবী ও ছবি ভাংচুরের প্রতিবাদে আজ সোমবার দুপুর ২টায় গলাচিপা থানার  সামনে উপজেলা আওয়ামীলীগ ও এর অংঙ্গ ও সহযোগী সংগঠনের শত শত নেতাকর্মী এ মানববন্ধন কর্মসুচিতে অংশ গ্রহন করেন। এ সময় অন্যান্যের মধ্যে উপস্থিত ছিলেন উপজেলা আওয়ামীলীগ (একাংশের) সভাপতি মোঃ রেজাউল করিম, সাধারন সম্পাদক কাজী শহিদুল ইসলাম, আলীগ নেতা মোশারেরফ হোসেন প্যাদা, মানিক মিয়া, যুবলীগ নেতা মামুন আজাদ ।